**ПРЕДЛОГ ЗАКОНА**

**О ДОПУНИ ЗАКОНА О ЗАШТИТИ ОД ПОЖАРА**

**Члан 1.**

У Закону о заштити од пожара („Службени гласник РСˮ, бр. 111/09 и 20/15) у члану 74. став 1. после речи: „положенˮ додају се речи: „испит за инспектора, у складу са законом којим се уређује инспекцијски надзор, иˮ.

**Члан 2.**

Овај закон ступа на снагу осмог дана од дана објављивања у „Службеном гласнику Републике Србијеˮ.

**ОБРАЗЛОЖЕЊЕ**

**I. УСТАВНИ ОСНОВ ЗА ДОНОШЕЊЕ ЗАКОНА**

Уставни основ за доношење овог закона садржан је у одредбама члана 97. став 1. тач. 4) и 17) Устава Републике Србије, којима је утврђено да Република Србија уређује и безбедност њених грађана и да уређује и друге односе од интереса за Републику Србију, у складу са Уставом.

**II. РАЗЛОЗИ ЗА ДОНОШЕЊЕ ЗАКОНА**

Након доношења Закона о инспекцијском надзору („Службени гласник РСˮ, бр. 36/15 и 44/18 – др. закон), као системског закона у овој области, Влада Републике Србије предузела је активности у циљу идентификовања свих релевантних закона који захтевају усклађивање у овој области.

Основана је Координациона комисија за испекцијски надзор, а за њене потребе ангажовани су консултанти који су извршили анализу усклађености посебних закона са Законом о инспекцијском надзору.

На бази извршених анализа, Влада је донела Закључак о утврђивању обима усаглашавања посебних закона којима се у одређеним областима уређује инспекцијски надзор, са одредбама Закона о инспекцијском надзору. У прилогу наведеног закључка је и Листа закона које је потребно ускладити са Законом о инспекцијском надзору. Из надлежности Министарства унутрашњих послова, препознат је Закон о заштити од пожара, и то у члану 74. Наведеним чланом прописани су услови за лица која обављају послове инспектора, а којима се допуном додаје и положен испит за инспектора у складу са законом којим се уређује инспекцијски надзор.

Сагласно наведеном, предлаже се допуна наведеног закона.

**III. ОБЈАШЊЕЊЕ ОСНОВНИХ ПРАВНИХ ИНСТИТУТА**

**И ПОЈЕДИНАЧНИХ РЕШЕЊА**

У члану 1. Предлога закона о допуни Закона о заштити од пожара, члан 74. став 1. допуњује се на начин да послове инспектора може да обавља лице које поред услова до сада прописаних Законом, мора да има и положен испит за инспектора у складу са Законом о инспекцијском надзору.

Члан 2. прописује да Закон ступа на снагу осмог дана од дана објављивања у „Службеном гласнику Републике Србијеˮ.

**IV. ПРОЦЕНА ФИНАНСИЈСКИХ СРЕДСТAВА**

**ЗА СПРОВОЂЕЊЕ ОВОГ ЗАКОНА**

За реализацију Закона средства су обезбеђена Законом о буџету Републике Србије за 2018. годину на разделу 15 – Министарство унутрашњих послова, функцији 310 – Полицијске услуге, програму – Управљање људским и материјалним ресурсима (1408), програмској активности – Администрација и управљање (0001), на економској класификацији 423 – Услуге по уговору у укупном износу од 37.500,00 динара.

Потребна средства у 2019. и 2020. години биће обезбеђена у складу са лимитима за 2019. и 2020. годину за раздео 15 – Министарство унутрашњих послова.

**ПРЕГЛЕД ОДРЕДАБА ЗАКОНА О ЗАШТИТИ ОД ПОЖАРА КОЈЕ СЕ ДОПУЊУЈУ**

**Инспектори**

**Члан 74.**

Послове инспектора обавља лице које има високу односно вишу стручну спрему техничког или другог одговарајућег смера и положен ИСПИТ ЗА ИНСПЕКТОРА, У СКЛАДУ СА ЗАКОНОМ КОЈИМ СЕ УРЕЂУЈЕ ИНСПЕКЦИЈСКИ НАДЗОР, И посебан стручни испит Министарства и испуњава друге услове прописане законом.

Министар прописује програм и начин полагања посебног стручног испита за инспекторе из става 1. овог члана.

**ИЗЈАВА О УСКЛАЂЕНОСТИ ПРОПИСА СА ПРОПИСИМА ЕВРОПСКЕ УНИЈЕ**

**1. Овлашћени предлагач прописа: Влада**

Обрађивач: Министарство унутрашњих послова

**2. Назив прописа**

Предлог закона о допуни Закона о заштити од пожара

Draft Law amanding the Law on fire protection

**3. Усклађеност прописа са одредбама Споразума о стабилизацији и придруживању између Европских заједница и њихових држава чланица, са једне стране, и Републике Србије са друге стране („Службени гласник РС”, број 83/08) (у даљем тексту: Споразум),**

**а) Одредба Споразума која се односе на нормативну саржину прописа**

**/**

**б) Прелазни рок за усклађивање законодавства према одредбама Споразума**

**в) Оцена испуњености обавезе које произлазе из наведене одредбе Споразума**

**/**

**г) Разлози за делимично испуњавање, односно неиспуњавање обавеза које произлазе из наведене одредбе Споразума**

**/**

**д) Веза са Националним програмом за усвајање правних тековина Европске уније**

**4. Усклађеност прописа са прописима Европске уније**

**а) Навођење одредби примарних извора права ЕУ и усклађеност са њима**

**б) Навођење секундарних извора права ЕУ и оцена усклађености са њима**

**в) Навођење осталих извора права ЕУ и усклађенст са њима**

**г) Разлози за делимичну усклађеност, односно неусклађеност**

**д) Рок у којем је предвиђено постизање потпуне усклађености прописа са прописима Европске уније**

Пропис није релевантан за acquis communautaire.

**5. Уколико не постоје одговарајуће надлежности Европске уније у материји коју регулише пропис, и/или не постоје одговарајући секундарни извори права Европске уније са којима је потребно обезбедити усклађеност, потребно је образложити ту чињеницу. У овом случају, није потребно попуњавати Табелу усклађености прописа. Табелу усклађености није потребно попуњавати и уколико се домаћим прописом не врши пренос одредби секундарног извора права Европске уније већ се искључиво врши примена или спровођење неког захтева који произилази из одредбе секундарног извора права (нпр. Предлогом одлуке о изради стратешке процене утицаја биће спроведена обавеза из члана 4. Директиве 2001/42/ЕЗ, али се не врши и пренос те одредбе директиве).**

**6. Да ли супретходно наведени извори права Европске уније преведени на српски језик?**

Не.

**7. Да ли је пропис преведен на неки службени језик Европске уније?**

Не.

**8. Сарадња са Европском унијом и учешће консултаната у изради прописа и њихово мишљење о усклађености**

Није било учешћа консултаната у изради овог прописа.